***Fejlec_uj_Habis_L***

**Eger Megyei Jogú Város Önkormányzata Közgyűlése rendelettervezete**

**Eger Megyei Jogú Város Alapokmányáról szóló 28/2011. (VI.30.)**

**önkormányzati rendelet módosítására (I. forduló)**

**Tisztelt Közgyűlés!**

**I.**

A 2016. május 2-i rendkívüli Közgyűlés tárgyalta helyi földbizottsági feladatkörben hozott állásfoglalás ellen benyújtott kifogás elbírálásáról szóló előterjesztést, melynek jogszabályi alapja **a** Földforg.tv.-nyel összefüggő egyes rendelkezésekről és átmeneti szabályokról szóló 2013. évi CCXII. törvény (a továbbiakban: Fétv.) 103/A. § (1) és a Földforgalmi tv. 68. § (5) bekezdései, mely szerint a bizottság állásfoglalásával szemben az eladó, a vevő, illetve a határidőben elfogadó nyilatkozatot tevő elővásárlásra jogosult kifogást terjeszthet elő a települési önkormányzat képviselő-testületénél, **melyet 15 napon belül zárt ülésen bírál el**. E hatáskörében a képviselő-testület a Fétv. 103/A. § (2) bekezdése szerint a képviselő-testület megváltoztatja a kifogással érintett állásfoglalást, ha annak kiadására a Földforg. tv. 23-25. §-a megsértésével került sor, egyébként a kifogást elutasítja. Az elkésett kifogást a képviselő-testület érdemi vizsgálat nélkül elutasítja.

Mivel a kifogások folyamatos beérkezése várható, ez esetben a rendelkezésre álló rövid határidő miatt célszerű a jelenlegi közgyűlési hatáskört a Városi Pénzügyi és Ügyrendi Bizottság hatáskörébe delegálni.

# Magyarország helyi önkormányzatairól szóló 2011. évi CLXXXIX. törvény 41.§ (4) bekezdése szerint:

# *„(4) A képviselő-testület - e törvényben meghatározott kivételekkel - hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át.”*

# Javaslom, hogy a Városi Pénzügyi és Ügyrendi Bizottság saját hatáskörben döntsön az alábbiakról:

# „a helyi földbizottság állásfoglalása ellen benyújtott kifogás elbírálása.”

# II.

# Az épített környezet alakításáról és védelméről szóló 1997. évi LXXVIII. törvény 30/A §-a szerint:

***30/A. §****(1) A települési önkormányzat egyes településfejlesztési célok megvalósítására településrendezési szerződést (a továbbiakban: szerződés) köthet az érintett telek tulajdonosával, illetve a telken beruházni szándékozóval (a továbbiakban együtt: a cél megvalósítója).*

*(2)A szerződés megkötése előtt* ***a települési önkormányzat képviselő-testülete dönt a cél megvalósítója által készített telepítési*** *tanulmánytervről annak hiánytalan benyújtásától számított 30 napon belül.*

A jelenlegi gyakorlat szerint a szabályozási tervmódosításokat megalapozó beépítési tanulmánytervek alapján a szabályozási terv módosításának lehetőségéről a Városképi és Környezetvédelmi Bizottság hoz elvi állásfoglalást. Javasolom a szoros határidő miatt fenti képviselő-testületi hatáskört az Alapokmányban a Városképi és Környezetvédelmi Bizottság saját hatáskörébe átruházni az alábbiak szerint:

**„a településrendezési szerződés megkötéséhez szükséges telepítési tanulmánytervről.”**

# III.

Az Alapokmány 19.§ (4) bekezdése szerint a közgyűlés kétfordulós tárgyalással dönt:

a) a város szabályozási tervéről és helyi építési szabályzatáról,

b) a város építészeti értékeinek helyi védelméről és a természeti területek védetté nyilvánításáról,

c) a zöldterületek és zöldfelületek megóvásáról, fenntartásáról és használatáról,

d) Eger Megyei Jogú Város Alapokmányáról.

Az eddigi tapasztalatok azt mutatják, hogy az Alapokmány kapcsán a két forduló között csak elvétve érkezett észrevétel. A Közgyűlés munkájának megkönnyítése érdekében **javaslom, hogy az Alapokmány kerüljön ki a kétfordulós tárgyalási körből**. A Közgyűlés által alkotott önkormányzati rendeletek ugyanis gyakran tartalmaznak olyan rendelkezést, mely egyes feladatot bizottsági hatáskörbe delegálnak. Ez esetben az Alapokmány mellékletének módosítása is szükséges, mely ez esetben két fordulóban történne. Az egyfordulós tárgyalással a Közgyűlés által alkotott más önkormányzati rendelet módosítaná vagy egészítené ki Eger Megyei Jogú Város Alapokmányát a bizottsági feladat és hatáskörrel.

**IV.**

# Az Alapokmányban két fordulóban tárgyalt szabályozási tervek és helyi építési szabályzat első fordulójában a Városképi és Környezetvédelmi Bizottság az, melynek szakmai véleménye alapul szolgál a rendeletalkotás során. A jogi, tartalmi és formai követelményeknek való megfelelőség vizsgálata a szakmai véleményezést követő második fordulóban válik szükségessé.

# Javasolom ezért az Alapokmányban a Városi és Pénzügyi Bizottság jogi és ügyrendi feladatainak kiegészítését az alábbiak szerint:

„B. Jogi és Ügyrendi feladatok:

Véleményezi törvényesség szempontjából az önkormányzat rendelet-tervezeteit. ***A Helyi Építési Szabályzat és Szabályozási Tervek módosításait a rendelettervezet elfogadása előtt a II. fordulós közgyűlési tárgyalás előtt véleményezi. A rendelettervezetről jogi szempontok alapján, a tartalmi és formai követelményeknek megfelelően véleményt nyilvánít. „***

**V.**

**Az Alapokmány 33.§ -a szerint:**

1. *Tanácsnok az állandó bizottság elnöke és az önkormányzati biztos.*
2. *A Közgyűlés polgármesteri, vagy képviselői javaslatra meghatározott önkormányzati feladatkör ellátására, felügyeletére, a képviselők közül önkormányzati biztost választhat, aki felügyeli a Közgyűlés által meghatározott önkormányzati feladatok ellátását.*

Az Önkormányzati képviselők tiszteletdíjáról szóló 3/1995 (II. 15.) önkormányzati rendelet **nem említi** az önkormányzati biztos tiszteletdíját, ezért az Alapokmány vegyes és záró rendelkezéseinél a szükséges korrekciót elvégezni az alábbiak szerint:

*„****Az önkormányzati biztos tiszteletdíja az alapdíj 75%-ával növelt összeg”***

Kérem a Tisztelt Közgyűlést, támogassa a rendelettervezet 15 napra történő közszemlére tételét.

Eger, 2016. június.15.

Habis László

polgármester

**Határozati javaslat:**

Eger Megyei Jogú Város Önkormányzat Közgyűlése elrendeli Eger Megyei Jogú Város Alapokmányáról szóló 28/2011. (VI.30.) önkormányzati rendelet módosításának 15 napra történő közszemlére tételét.

Felelős: Dr. Kovács Luca jegyző

Határidő: azonnal