**Eger Megyei Jogú Város Önkormányzata Közgyűlésének**

**rendelettervezete**

**Eger Megyei Jogú Város Alapokmányáról szóló**

**28/2011. (VI. 30.) önkormányzati rendelet**

**módosítására**

Eger Megyei Jogú Város Önkormányzata Közgyűlése Magyarország Alaptörvénye 32. cikkének (1) a) és (2) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában kapott felhatalmazás alapján a következőket rendeli el:

**1. §**

**Eger Megyei Jogú Város Alapokmányáról szóló 28/2011. (VI. 30.) önkormányzati rendelet ( a továbbiakban: Rendelet) 4. Melléklet II. az alábbi 7. ponttal egészül ki:**

# *7. A helyi földbizottság állásfoglalása ellen benyújtott kifogás elbírálása.*

**2.§**

**A Rendelet 4. Melléklet III. B/2 az alábbiak szerint egészül ki:**

*B/2 Véleményezi törvényesség szempontjából az önkormányzat rendelet-tervezeteit. A Helyi Építési Szabályzat és Szabályozási Tervek módosításait a rendelettervezet elfogadása előtt a II. fordulós közgyűlési tárgyalás előtt véleményezi. A rendelettervezetről jogi szempontok alapján, a tartalmi és formai követelményeknek megfelelően véleményt nyilvánít.*

**3.§**

**A Rendelet 5. Melléklet III. része kiegészül az alábbi 1.11 ponttal:**

*1.11 a településrendezési szerződés megkötéséhez szükséges telepítési tanulmánytervről.*

**4. §**

**Vegyes és záró rendelkezések**

1. **A Rendelet 19.§ (4) bekezdés d, pontja hatályon kívül helyezésre kerül.**
2. **Az Önkormányzati képviselők tiszteletdíjáról szóló 3/1995 (II. 15.) önkormányzati rendelet 2.§ -a kiegészül az alábbi (4) bekezdéssel:**

*(4) Az önkormányzati biztos tiszteletdíja az alapdíj 75%-ával növelt összeg.*

Jelen Rendelet a kihirdetését követő napon lép hatályba, és a hatályba lépését követő napon hatályát veszti.

Habis László Dr. Kovács Luca

polgármester jegyző